हरसिमरत कौर बादल
हरसिमरत कौर बादल (जन्म: २५ जुलाई १९६६) भारत की एक राजनीतिज्ञ हैं और पूर्व में भारत सरकार के अंतर्गत खाद्य प्रसंस्करण उद्योग मंत्री थीं। वे भटिंडा लोक सभा निर्वाचन क्षेत्र से वर्ष २००९ से लगातार १५ वीं और १६वीं लोकसभा की सांसद हैं। वे शिरोमणि अकाली दल की सदस्य और पंजाब के पूर्व उप मुख्यमंत्री सुखबीर सिंह बादल की पत्नी हैं। पंजाब क्षेत्र में घट रहे लिंग अनुपात के विरुद्ध चलाए जा रहे नन्ही छाँ अभियान (हिंदी : नन्ही छाँव) के लिए इनका उल्लेख किया जाता है।